I 1979 dannet lag fra Northern Premier League og Southern League den nye Football Conference, den øverste halvprofesjonelle ligaen i det engelske ligasystemet. Southern League tok plass på nivået under Football Conference, nivå 6 i ligasystemet, sammen med Northern Premier League og Isthmian League. Etter at Football Conference i 2004 ble utvidet med Conference North og Conference South i tillegg til Conference National, er Southern League (Premier Division) i dag på nivå 7 i ligasystemet.